Lietuvos Respublikos Vyriausybė

nutarimas

Dėl LIETUVOS RESPUBLIKOS VYRIAUSYBĖS 1998 m. lapkričio 20 d. nutarimo Nr. 1353 „Dėl profesinės karo tarnybos karių, karių savanorių ir kitų aktyviojo rezervo karių, taip pat parengtojo rezervo karių tarnybos apmokėjimo sąlygų“ ir 2014 m. gruodžio 23 d. nutarimo Nr. 1512 „Dėl Lietuvos Respublikos Vyriausybės 1998 m. lapkričio 20 d. nutarimo Nr. 1353 „Dėl profesinės karo tarnybos karių, karių savanorių ir kitų aktyviojo rezervo karių, taip pat parengtojo rezervo karių tarnybos apmokėjimo sąlygų“ pakeitimo“ pakeitimo

2015 m. birželio 22 d. Nr. 635
Vilnius

Lietuvos Respublikos Vyriausybė nutaria:

1. Pakeisti profesinės karo tarnybos karių pareigų, susijusių su ypatinga specifika, sąrašą ir šias pareigas atitinkančių tarnybinio atlyginimo priedų dydžius, patvirtintus Lietuvos Respublikos Vyriausybės 1998 m. lapkričio 20 d. nutarimu Nr. 1353 „Dėl profesinės karo tarnybos karių, karių savanorių ir kitų aktyviojo rezervo karių, taip pat parengtojo rezervo karių tarnybos apmokėjimo sąlygų“, ir juos išdėstyti nauja redakcija (pridedama).

2. Pakeisti Lietuvos Respublikos Vyriausybės 2014 m. gruodžio 23 d. nutarimą Nr. 1512 „Dėl Lietuvos Respublikos Vyriausybės 1998 m. lapkričio 20 d. nutarimo Nr. 1353 „Dėl profesinės karo tarnybos karių, karių savanorių ir kitų aktyviojo rezervo karių, taip pat parengtojo rezervo karių tarnybos apmokėjimo sąlygų“ pakeitimo“ ir pripažinti netekusiu galios 1.2 papunktį.

3. Šis nutarimas įsigalioja 2015 m. liepos 1 dieną.

Ministras Pirmininkas	Algirdas Butkevičius

Krašto apsaugos ministras	Juozas Olekas

PATVIRTINTA
Lietuvos Respublikos Vyriausybės
1998 m. lapkričio 20 d. nutarimu Nr. 1353
(Lietuvos Respublikos Vyriausybės
2015 m. birželio 22 d. nutarimo Nr. 635
redakcija)

profesinės karo tarnybos karių Pareigos, susijusios su ypatinga specifika, ir šias pareigas atitinkančių tarnybinio atlyginimo priedų dydžiai

(baziniais dydžiais)

Profesinės karo tarnybos karių tiesiogiai vykdomos pareigos, susijusios su ypatinga specifika1	Koeficientas
Skrydžiai orlaivio įgulos sudėtyje2 Pratybos ir kovinis budėjimas laivo įgulos sudėtyje3 Nardymo ir kiti darbai po vandeniu Išminavimo ir sprogdinimo darbai Šuoliai su parašiutu Bazinis karinis rengimas mokomuosiuose batalionuose (instruktoriai) Specialiosios intervencijos (šturmo) operacijos ir kovinis rengimas (rengimasis) joms Specialiosios žvalgybos ir (ar) specialiosios jūrinės operacijos ir kovinis rengimas (rengimasis) joms Kitos specialiosios operacijos ir kovinis rengimas (rengimasis) joms	1 2 1,5 1
Užduotys, kurioms atlikti reikia ypatingos psichologinės ir fizinės ištvermės4: lauko pratybos kareivinių režimu tarnyba kareivinių režimu aukštesniu nei įprastinis budrumo lygiu	3 2,5

––––––––––––––

1. Už profesinės karo tarnybos karių tiesiogiai vykdomas pareigas, susijusias su ypatinga specifika, mokamas tik vienas nustatyto dydžio tarnybinio atlyginimo priedas. Profesinės karo tarnybos kariams, vykdantiems kelias su ypatinga specifika susijusias pareigas, už kurias nustatyti skirtingo dydžio priedai, mokamas didesnis priedas.

2. Priedas profesinės karo tarnybos kariams, krašto apsaugos ministro ar jo įgalioto asmens įsakymu pasiųstiems atlikti tarnybinės užduoties tarptautinės operacijos vietovėje, didinamas už kiekvieną tarnybos dieną 0,17 bazinio dydžio, kai siunčiama iki 90 kalendorinių dienų laikotarpiui.

3. Priedas profesinės karo tarnybos kariams, atliekantiems tarnybą karinių jūrų pajėgų karo laive, plaukiojančiame Lietuvos Respublikos teritorinėje jūroje ar išskirtinėje ekonominėje zonoje, taip pat kitų valstybių teritorinėje jūroje ar išskirtinėje ekonominėje zonoje arba atviroje jūroje, didinamas už kiekvieną plaukiojimo dieną (išskyrus dienas, kai įplaukiama į kitų valstybių uostus) 0,2 bazinio dydžio, kai išplaukiama ne trumpiau kaip vienai kalendorinei dienai.

4. Priedas profesinės karo tarnybos kariams apskaičiuojamas proporcingai nustatytam koeficientui, mėnesio kalendorinių dienų skaičiui ir dienų skaičiui, kai tiesiogiai buvo vykdomos užduotys, kurioms atlikti reikia ypatingos psichologinės ir fizinės ištvermės.

––––––––––––––––––––